<classify> Kocha Mkuu wa Simba, Dylan Kerry alisema hivi karibuni kuwa ili kupima kikosi chake anahitaji mechi tano za kirafiki za kimataifa. Akizungumza na gazeti hili juzi kwenye mazoezi ya Simba, Mjumbe wa Kamati ya Utendaji ya Simba, Collin Frisch alisema klabu hiyo ipo tayari kumpatia kocha huyo kila kitu anachohitaji.Sisi kazi yetu ni kuhakikisha tunampatia kocha kila anachohitaji. Kama amesema anahitaji mechi tano tutamtafutia ilimradi tuone kuwa anakisaidia kikosi chetu kutimiza yale tuliyokusudia, alisema Frisch.Alisema timu atakazochagua ni zile ambazo zitashiriki michuano ya Kagame kwani itafanyika nchini na kushirikisha timu nyingi za ukanda wa Afrika Mashariki na Kati.Kwa mujibu wa ratiba ya Baraza la Vyama vya Soka kwa Nchi za Ukanda wa Afrika Mashariki na Kati CECAFA, kuna makundi matatu.Kundi A, litakuwa na timu za Yanga kutoka Tanzania Bara, Gor Mahia kutoka Kenya, Telecom kutoka Djibouti, KMKM ya Zanzibar na Khartoum National kutoka Sudan. Kwa mujibu wa Cecafa, katika kundi hili timu tatu zitatinga kwenye hatua ya robo fainali.Kundi B, litakuwa na timu za APR kutoka Rwanda, Al- Ahly Shendi kutoka Sudan, Lydia Ludic ya Burundi pamoja na Hegan FC ya Somalia. Kwenye kundi hili, timu mbili zitafuzu kwenda hatua ya robo fainali.Kundi C, litakuwa na timu za Azam FC ya Tanzania, Malakia kutoka Sudan Kusini, Adama City kutoka Ethiopia pamoja na KCCA kutoka Uganda.  <topic>: MICHEZO 